Guido Romano

Guido Romano (født 1888, død 1916) var en italiensk turner som deltok under tre verdensmesterskap i, og de olympiske leker både i 1908 i London og  i 1912 i Stockholm.

Under VM 1909 i Luxembourg ble han verdensmester i ringer, da han kom på delt 1.-plass med Marco Torrès. I tillegg fikk han bronse i lagkonkurransen og 5.-plass i den individuelle mangekampen.

Romano ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

Han døde som soldat i første verdenskrig, under Trentino-offensiven.

VM- og OL-medaljer 
 VM i turn 1909  Luxembourg -  Gull i ringer
 VM i turn 1909  Luxembourg -  Bronse i mangekamp lagkonkurranse
 VM i turn 1911  Torino -  Bronse i svingstang
 VM i turn 1911  Torino -  Bronse i mangekamp lagkonkurranse
 OL 1912  Stockholm -  Gull i mangekamp lagkonkurranse.
 VM i turn 1913  Paris -  Bronse i mangekamp lagkonkurranse

Eksterne lenker 
 

Italienske turnere
Olympiske mestere for Italia
Personer fra Modena
Medaljevinnere under Sommer-OL 1912
Fødsler i 1888
Dødsfall i 1916
Olympiske medaljevinnere i gymnastikk